Diari Oficial de la Generalitat Valenciana


Sumari del DOGV 4507, del 26-05-2003 (2003/5757)

ORDE de 29 d'abril de 2003, de la Conselleria de Cultura i Educació, per la qual es modifica l'autorització per ampliació d'ensenyaments de cicles formatius de grau superior al centre docent de Formació Professional Escuela de Viticultura y Enología de Requena (València) i es determina com a denominació especifica la d'Escuela de Viticultura y Enología Félix Jiménez.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5757


Data del document
:   29-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Requena
    * ensenyament públic
    * centre d'ensenyament

ORDE de 29 d'abril de 2003, de la Conselleria de Cultura i Educació, per la qual es modifica l'autorització per ampliació d'ensenyaments de cicles formatius de grau superior al centre docent de Formació Professional Escuela de Viticultura y Enología de Requena (València) i es determina com a denominació especifica la d'Escuela de Viticultura y Enología Félix Jiménez. [2003/5757]
  
L'expedient ha sigut incoat a instància del representant de la titularitat del centre el qual sol·licita la modificació de l'autorització per a impartir un nou cicle formatiu de grau superior.
  
La Direcció General de Centres Docents ha declarat, mitjançant resolució de data 18 de juny de 2002, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris i en el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
L'expedient ha sigut tramitat per la direcció territorial de Cultura i Educació de València, i inclou l'informe favorable de la Unitat Tècnica de Construccions i l'informe favorable de la Inspecció Educativa referent a la relació de professors i titulacions respectives.
  
Atés que mitjançant el Conveni subscrit entre la Generalitat Valenciana (Conselleria de Cultura i Educació) i la Diputació Provincial de València, el 22 d'abril de 2002, es va reconéixer la validesa acadèmica oficial dels ensenyaments de Formació Professional de la nova ordenació educativa de l'Escuela de Viticultura y Enología de Requena i vista la clàusula sexta que permet per a la present modificació instruir l'expedient per similitud conformement al procediment regulat en el títol V del Reial Decret 332/92, de 3 d'abril (BOE de 09.04.92).
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril (BOE de 08.05.98) pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en el nivell educatiu de Cicles Formatius, al centre que a continuació s'indica en els termes que s'hi especifiquen.
  
Centre: Escuela de Viticultura y Enología Félix Jiménez
  
Titular: Diputació Provincial de València
  
Domicili: Plaça Pascual Carrión, 5
  
Localitat: Requena
  
Província: València
  
Codi: 55195547
  
Modificació que s'autoritza:
  
S'amplia l'autorització amb el nou cicle formatiu de grau superior d'Indústries Alimentàries amb efectes de l'inici del curs acadèmic 2003/2004.
  
El centre queda configurat en la seua totalitat amb la següent composició:
  
Cicles Formatius de grau mitjà:
  
1 unitat d'Elaboració de Vins i Altres Begudes, amb 30 llocs escolars.
  
2 unitats d'Explotacions Agràries Extensives, amb 60 llocs escolars.
  
2 unitats de Treballs Forestals i Conservació del Medi Natural, amb 60 llocs escolars.
  
Cicles Formatius de grau superior:
  
2 unitats de Gestió i Organització de Recursos Naturals i Paisatgístics, amb 60 llocs escolars.
  
2 unitats d'Indústries Alimentàries, amb 56 llocs escolars.
  
DISPOSICIÓ ADDICIONAL ÚNICA
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 d'abril de 2003
  
El conseller de Cultura i Educació
  
MANUEL TARANCÓN FANDOS